recursal/SuperWikiNEXT-32B huggingface dataset:
***Malthodes spathifer*** (Kiesenwetter 1852) er en av småbløtvingene (Malthininae), en bille som tilhører bløtvingene (Cantharidae).

Utbredelse
----------

*Malthodes spathifer* finnes i Europa, men mangler helt i sør. Finnes ganske vanlig i Norge.

Utseende
--------

*Malthodes spathifer* er mellom 2,3-3,3 mm lang og er en langstrakt bille, bakkroppen er jevnt smal bakover. Palpenes (munnføtter) endeledd er smalt og ovalt litt tilspisset, ikke knivformet. Kjevenes innside har flere mindre (korte) tenner. Antennens tredje ledd er like langt eller knapt lengre enn det andre leddet. Antennene er festet nært inntil fasettøynenes innside, hodet generelt langt framover (sett ovenfra) og stikker lengre frem enn fasettøynene. Det vil si at hodeformen er mer sirkelformet, sett ovenfra. Dekkvingene er kortere enn bakkroppen, slik at de siste leddene synes. 

Slekten *Malthodes* har flere arter som er vanskelig å skille fra hverandre, hanner har klare forskjeller i kjønnsorganene, mens flere av hunnene er så like hverandre at de er umulige å skille fra hverandre. Av de nordiske artene er det allikevel karakterer som muliggjør en artsbestemmelse hos de fleste. Her er en ikke fullstendig, men generell forklaring. 

* Hannens nest siste bukledd er tydelig forlenget bakover og nest siste bukledd formet som lange sidelapper. Det siste ryggleddet er delt i to lange greiner.
* Hunnens er lengre enn to millimeter og dekkvingene har en gul flekk i spissen.

Levevis
-------

De voksne (imago) finnes i juni, juli og ut i august. De observeres vanligvis på trær og busker, men oppsøker også blomster. Både larver og voksne er rovdyr og lever av andre mindre dyr.

Litteratur
----------

* Hansen, Victor.; Larsson, Sv. G. 1973 (2. utgave). *Biller X. Blødvinger, klannere m. m.: (Malacodermata, Fossipedes, Marcrodactylia og Brachymera)* Danmarks Fauna 44. Side 65. ISBN 8712166936

Eksterne lenker
---------------

* (en) *Malthodes spathifer* i Encyclopedia of Life Rediger på Wikidata

* (en) *Malthodes spathifer* i Global Biodiversity Information Facility Rediger på Wikidata

* (no) *Malthodes spathifer* hos Artsdatabanken Rediger på Wikidata

* (sv) *Malthodes spathifer* hos Dyntaxa Rediger på Wikidata

* (en) *Malthodes spathifer* hos Fauna Europaea Rediger på Wikidata

* (en) *Malthodes spathifer* hos NCBI Rediger på Wikidata
* *Malthodes spathifer* - Fauna Europaea - engelskspråklig
***Van Gogi*** (originaltittel: *Ван Гоги*) er en russisk film fra 2019, regissert av Sergej Livnev.

Handling
--------

Mark Ginzburg er en talentfull artist som alltid er deprimert. Han er 52 år gammel, men han har fremdeles ikke opplevd personlig eller profesjonell suksess. For mange år siden valgte Mark å flytte fra hjem-byen Riga til Tel Aviv i håp om å komme seg vekk fra sin undertrykkende far, Viktor, som fremdeles støtter ham økonomisk.

Victor Ginzburg er en anerkjent dirigent. Men faren brydde seg aldri om Marks følelser, og forsøkte å forme sønnen etter hans eget bilde. Deres oppturer og nedturer ble for lenge siden til et slags kjærlighet-hat-forhold. Men etter at Viktor blir diagnostisert med en dødelig sykdom, legger faren og sønnen ut på en vanskelig reise som fører fra hat til kjærlighet.

Skuespillere
------------

* Aleksej Serebrjakov som Mark
* Daniel Olbrychskij som Victor
* Jelena Koreneva som Irina
* Polina Agurejeva som Masja
* Natalja Negoda som Tanja

Referanser
----------

1. ↑   nmhh.hu[Hentet fra Wikidata]
2. ↑  Ван Гоги (2018)
3. ↑  Режиссер Ливнев представил на "Кинотавре" фильм "Ван Гоги"

Eksterne lenker
---------------

* (en) *Van Gogi* på Internet Movie Database Rediger på Wikidata
De forskjellige lands euromynter.
**Maltesiske euromynter** er sirkulasjonsmynt av Den europeiske unions valuta euro med nasjonalt motiv for Malta på revers. Malta tok i bruk euro 1. januar 2008, til erstatning for maltesisk lire.

Euro
----

Euro (€) er Den europeiske unionens offisielle valuta, som benyttes i mange av EUs medlemsstater samt enkelte andre stater utenfor unionen. Landene som benytter euroen kalles med et fellesnavn eurosonen. De lavere valørene av euroene utgjøres av mynter, mens de høyere valørene utgjøres av sedler. Euromynten har en felles europeisk side som viser verdien på mynten og en nasjonal side som viser et symbol valgt av medlemsstaten der mynten blir preget. Hver medlemsstat har således en eller flere symboler som er unike for landet.

For bilder av den siden myntene alle EU-land har felles og en detaljert beskrivelse av mynten, se artikkelen om euromynter.

Nasjonale motiver
-----------------

De maltesiske euromyntene er preget i tre ulike design. De laveste valørene, 1-, 2- og 5-centmynten, viser Mnajdratempelet. 10-, 20- og 50-centmynten viser Maltas riksvåpen, mens de høyeste valørene, 1- og 2-euromynten, avbilder et malteserkors. På alle maltesiske euromynter står landet navn, *MALTA*, på både maltesisk og engelsk, samt det årstallet da mynten er preget. 2-euromynten har som kantpreging sifrene 2 og malteserkorset gjentatt 6 ganger om hverandre.

Malta har preget én serie mynter.

Innveksling
-----------

Maltas gamla valuta, liren, kan veksles inn hos landets sentralbank frem til 1. februar 2010 for mynt og 31. desember 2018 for sedler.

Referanser
----------

1. ↑  «Exchanging national cash». Den europeiske sentralbanken. Besøkt 30. juni 2008.

Eksterne lenker
---------------

* Den europeiske sentralbanken: Malta

| * v
* d
* r
De ulike euromyntene fra hvert land |
| --- |
| Andorra **·** Belgia **·** Estland **·** Finland **·** Frankrike **·** Hellas **·** Irland **·** Italia **·** Kypros **·** Latvia **·** Litauen **·** Luxembourg **·** Malta **·** Monaco **·** Nederland **·** Portugal **·** San Marino **·** Slovakia **·** Slovenia **·** Spania **·** Tyskland **·** Vatikanstaten **·** Østerrike |  |
|  |  |  |
| --- | --- | --- |
| 

|  |  |
| --- | --- |
| **Arrondissementer i Paris** | Paris byvåpen |

 |
| 

1.
2.
3.
4.
5.
6.
7.
8.
9.
10.
11.
12.
13.
14.
15.
16.
17.
18.
19.
20.

 |

6. arrondissement
**6. arrondissement** i Paris, *Le Luxembourg*, er et av de sentrale arrondissementene i byen, og ligger ved Seinens venstre bredd. Det grenser til 5. 7. og 13. og 14. arrondissement. På motsatt side av elven ligger 1. arrondissement. Størrelsen er 2,154 km².

Arrondissementet, som kalles Luxembourg, er lokalisert på vestre bredde av elven Seinen. Verdenskjente undervisningsinstitusjoner ligger her, slik som den prestisjefylte kunstskolen École des Beaux-Arts og det franske akademi, Académie française, setet til Frankrikes senat foruten en konsentrasjon av en rekke av Paris’ mest berømte monumenter som Saint-Germain Abbey og plass, kirken Saint-Sulpice og plass, broen Pont des Arts, og palasset og parken Jardin du Luxembourg. Det japanske animasjonsselskapet Toei Animation har sitt hovedkontor her, og som ble åpnet i 2004. Det betjener Frankrike, Tyskland, Italia, Spania og Storbritannia.

Historikk
---------

6. arrondissement er et av byens eldste, og ble først bygget av romerne.

Kvarterer
---------

* La Monnaie
* L'Odéon
* Notre-Dame-des-Champs
* Saint-Germain des Prés

Kjente bygg
-----------

* Académie française
* Palais du Luxembourg
* Jardin du Luxembourg
* Pont des Arts
* Pont Neuf
* Saint-Germain des Prés
* Église Saint-Sulpice

* Institut de FranceInstitut de France
* Palais du LuxembourgPalais du Luxembourg
* Pont NeufPont Neuf
* Pont des ArtsPont des Arts

Referanser
----------

1. ↑  «Affiliated Companies» Arkivert 19. oktober 2015 hos Wayback Machine. *Toei Animation*. Adresse: 37 rue du Four 75006 Paris

Eksterne lenker
---------------

(en) Paris 6e arrondissement – kategori av bilder, video eller lyd på Commons


* 6th arrondissement hos Wikivoyage

|  |  |
| --- | --- |
| Oppslagsverk/autoritetsdata | GND **·** LCCN **·** BNF **·** BNF (data) **·** GeoNames
 |
**Shiromani Akali Dal**, eller *Akali Dal*, er et politisk parti for sikher i den indiske delstaten Punjab. Partiet ble dannet i 1920. Baba Kharak Singh var den første partilederen, men det var først under lederskapet til Tara Singh at partiet ble en politisk kraft att regne med.

Det første store stridsspørsmålet for Akali Dal var å få dannet en egen sikh delstat i India, noe de lyktes med i 1966, og partiet klarte også å vinne valget og delta i delstatsregjering. Partiets historie er fylt av splittelse og fraksjonsdannelser. I 2003 var de ledende fraksjonene, som alla gjorde krav på å være den sanne Akali Dal;

* Shiromani Akali Dal, den fraksjonen som kontrollerer delstatsregjering og representasjon i Lok Sabha,
* Akali Dal Badal, ledet av Prakash Singh Badal
* All India Akali Dal, ledet av Gurcharan Singh Tohra,
* Akali Dal Amritsar, ledet av Simranjit Singh Mann, og
* Akali Dal Panthic, ledet av Ravinder Singh.

I valgene til Lok Sabha 1999 fikk partiet 0,7% av stemmene og 2 mandater. Partiet inngår i en BJP-ledet regjeringskoalisjonen. Ved valget i 2004 øket stemmeandelen til 0,9%, og antallet mandater økte til 8.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** GND
 |
Portal: Alternativ behandling

**Heilpraktiker** er et tysk begrep som siden 1936 har vært en offentlig anerkjent profesjon i Tyskland.

En heilpraktiker benytter seg av tradisjonelle metoder innen folkemedisinen. De fleste av disse regnes som alternative behandlingsformer, som f.eks. homøopati, akupunktur og refleksologi.

I Tyskland finnes rundt 40 000 heilpraktikere, og disse er organisert gjennom Fachverband Deutscher Heilpraktiker e. V.. Foreningen har stilt seg kritisk til det statlige vaksinasjonsprogrammet, og hevder det er like mange ulemper som fordeler ved dette.

I Norge har heilpraktikere ingen offentlig anerkjennelse som helseprofesjon. I Oslo drives Norsk heilpraktikerskole som et enkeltmannsforetak.

Referanser
----------

1. ↑  «Stor oversikt: De behandler tusenvis av nordmenn - mange har ikke helseautorisasjon». *VG*. 1. juli 2015.
2. ↑  «Tok topp-eksamen». *E24*. 12. juli 2008.
3. ↑  «Impfungen» (PDF). Fachverband Deutscher Heilpraktiker e. V.
4. ↑  «Norsk Heilpraktikerskole Lars Steinar Haugen». Proff.no.

|  |  |
| --- | --- |
| Oppslagsverk/autoritetsdata | GND
 |
«Diva» har flere betydninger.

***Diva*** er en fransk romantisk dramathriller fra 1981 regissert av Jean-Jacques Beineix. Hovedrollene spilles av Frédéric Andréi og Wilhelmenia Wiggins Fernandez. Manus er basert på en bok med samme tittel utgitt av Daniel Odier i 1979.

*Diva* ble meget godt mottatt av kritikerne.

Handling
--------

Jules er en ung mann som er voldsomt opptatt av opera, spesielt en svart, kvinnelig stjerne ved navn Cynthia. Da hun besøker Paris for å opptre, tar han det eneste kjente høykvalitets piratopptaket av hennes konsertopptreden. Senere kommer han tilfeldig i besittelse av et annet opptak som inneholder vitnemålet til en prostituert, som eksponerer en høytrankende politioffiser. Den prostituerte kvinnen rekker å kaste opptaket opp i bagen til Jules før hun blir myrdet. Jules må rømme for livet. Samtidig med dette får han stadig mere kontakt med operasangerinnen Cynthia.

Om filmen
---------

*Diva* ble på 1980-tallet ansett som en kultfilm og har blitt beskrevet som en "hypertrendy, halvsurrealistisk billedbok". Den var med å innlede en ny bølge av estetiserende franske filmer på 1980-tallet.

Den ble meget godt mottatt av anmelderne, noe som gjenspeiles i at den har fått så mye som 98 % på Rotten Tomatoes. Den amerikanske filmanmelderen Roger Ebert gav den toppkarakter og inkluderte den i sin eksklusive liste «Great Movies». De norske anmelderne var også positive. Blant annet gav *VG* og *Aftenposten* terningkast fem og *Dagsavisen* fire.

Den ble ingen suksess i Frankrike til å begynne med, men ting endret seg i 1982, da den ble satt opp i USA med rosende omtale fra anerkjente filmkritikere.

Den ble tildelt flere filmpriser, inkludert fire César Awards.

I rollene
---------

* Frédéric Andréi: Jules
* Wilhelmenia Fernandez: Cynthia Hawkins
* Roland Bertin: Weinstadt
* Richard Bohringer: Gorodish
* Gérard Darmon: L' Antillais, leiemorder
* Dominique Pinon: Le Curé, leiemorder
* Chantal Deruaz: Nadia
* Jacques Fabbri: Jean Saporta, politileder
* Patrick Floersheim: Zatopek
* Thuy An Luu: Alba

Referanser
----------

1. 1 2 3  «Diva - Film - Dagbladet.no». *web.archive.org*. 7. mai 2016. Arkivert fra originalen 7. mai 2016. Besøkt 27. april 2020.
2. ↑  «Diva - 1981». *Filmweb.no*. Besøkt 23. april 2016.
3. ↑  «Diva». *www.rottentomatoes.com*. 11. mars 1981. Besøkt 27. april 2020.
4. ↑  Ebert, Roger. «Diva Movie Review & Film Summary (2008) | Roger Ebert». *www.rogerebert.com*. Besøkt 23. april 2016.

Eksterne lenker
---------------

* (en) *Diva* på Internet Movie Database Rediger på Wikidata

* (no) *Diva* hos Filmfront Rediger på Wikidata

* (sv) *Diva* i Svensk Filmdatabas Rediger på Wikidata

* (da) *Diva* i Danmark Nationale Filminstitut Rediger på Wikidata

* (en) *Diva* på AllMovie Rediger på Wikidata

* (fr) *Diva* på Allociné Rediger på Wikidata

* (nl) *Diva* på MovieMeter Rediger på Wikidata

* (en) *Diva* på Turner Classic Movies Rediger på Wikidata

* (en) *Diva* på Rotten Tomatoes Rediger på Wikidata
*For kvinnenavnet Mirjam, se Miriam.*

**Mirjam** (hebraisk: מרים) er ifølge *Den hebraiske Bibelen* (*Det gamle testamentet*) den eldre søsteren av Moses og Aron. Hun var sju år eldre enn Moses og fire år eldre enn Aron, og den eneste datteren til Amram og Jochebed fra Levis stamme. Hun ble en profet og omtales først i *Andre Mosebok*. 

Ifølge teksten var det hun som hjalp til med å sørge for at faraos datter tok seg av Moses da han var spedbarn. *Andre Mosebok* skriver «guttens søster». Mirjam ble kalt profet da hun ledet kvinnene i seiersang akkompagnert av trommer. En gang ute i ørkenen (i Haserot) protesterte Mirjam og Aron mot at Moses hadde tatt til seg en kone fra landet Kusj, og «Herrens vrede flammet opp» og Mirjam (men ikke Aron) ble straffet med en «hudsykdom». Hun måtte holde seg isolert fra leiren i sju dager, og folket reiste ikke før hun ble frisk.

Referanser
----------

1. ↑   The Jewish Time Line Encyclopedia, New Updated Edition, side(r) 25[Hentet fra Wikidata]
2. ↑   The Jewish Time Line Encyclopedia, New Updated Edition, side(r) 34[Hentet fra Wikidata]
3. ↑   Fjerde Mosebok, avsnitt, vers eller paragraf 1, kapittel 20[Hentet fra Wikidata]
4. ↑  Nettbibelen: *Andre Mosebok* 2:7
5. ↑  Nettbibelen: *Andre Mosebok* 15:20
6. ↑  Nettbibelen: *Fjerde Mosebok* 12:1-10
7. ↑   Nettbibelen: *Fjerde Mosebok* 12:15

  


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** LCCN **·** NKC **·** BBC Things
 |

Portal: Litteratur
**Joseph de Guignes** (født 19. oktober 1721 i Pontoise i Frankrike, død 19. mars 1800) var en fransk orientalist. Han var far til Chrétien-Louis-Joseph de Guignes.

I 1745 ble han translatør for orientalske språk ved det kongelige bibliotek i Paris, i 1769 inspektør over fornminnene i Louvre samt 1773 medlem av Det franske akademi. Under den franske revolusjon mistet han sin stilling. 

Guignes drev iherdig med kinesiske studier og underviste blant annet den svenske sinologen Johan Erik Ringström. Hans fremste arbeide er *Histoire générale des huns, turcs, mongols etc.* (4 bd, 1756-58). Han oversatte dessuten Shujing og utgav et stort antall «Mémoires».

Referanser
----------

1. 1 2   1911 Encyclopædia Britannica/Guignes, Joseph de[Hentet fra Wikidata]
2. ↑   Social Networks and Archival Context, SNAC Ark-ID w6vx2qsn, besøkt 9. oktober 2017[Hentet fra Wikidata]
3. ↑   aibl.fr, besøkt 3. april 2023[Hentet fra Wikidata]

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF **·** BNF (data) **·** BNF (data) **·** SUDOC **·** NLA **·** NKC **·** CiNii
 |
La Manga
**La Manga** (Spansk: *Ermet*) er en halvøy i regionen Murcia i Spania som ligger på Costa Cálida (Den varme kysten). De første byggene ble oppført i 1963 og siden har utviklingen vært dramatisk og La Manga er nå i realiteten helt utbygd. De siste ti årene har antallet tilreisende turister økt sterkt, og området besøkes årlig av flere hundre tusen mennesker. I all hovedsak består La Mangas byggmasse av privateide leiligheter, noen få hoteller og lokalt næringsliv er begrenset til servicenæring (restauranter, butikker etc.).

La Manga er bygget på en sandbanke, og senere er grunnen forsterket av spanske myndigheter og utbyggere for å hindre at vær og vann skal vaske vekk sanden som naturen har brukt flere tusen år på å skylle opp. Fra ende til annen er La Manga om lag 22 kilometer lang, og har kun innfartsåre i den ene enden. Mar Menor er navnet på sjøen som ligger mellom La Manga og fastlandet, og den får vannet sitt fra Middelhavet. Temperaturen i Mar Menor er normalt noe høyere enn på Middelhavssiden, spesielt om sommeren. Stedet er kjent for sine gode forhold for kiting og dykking. På Middelhavsiden av La Manga er det en sammenhengende sandstrand på om lag 20 kilometer.

Nordmenn ble for alvor interessert i å besøke La Manga på 1990-tallet og salget av boliger i regionen til nordmenn har økt sterkt de siste ti årene.[]

Nærmeste flyplass er San Javier (Murcia) som bl.a. trafikkeres av Norwegian Air Shuttle og flyplassen ligger om lag 40 minutters kjøretid med bil fra La Manga. På La Manga er det enklest å komme seg fram med buss eller egen bil, da det kun er en hovedgate (Grand Via) som strekker seg over hele halvøyen. På sitt bredeste er La Manga bare 400 meter bred og på det smaleste om lag 60 meter.

La Manga er det stedet i Europa som er registrert med flest soldager i året (320 dager) og WHO har kåret regionen som Europas beste sted å bo ut fra helsemessige kriterier. Norges Fotballforbund har eget anlegg like ved La Manga, og flere norske og utenlandske fotballklubber bruker dette anlegget til trening om vinteren, herunder La Manga Cup. Det er lite kriminalitet i området.

### Panorama La Manga del Mar Menor

Panorama fra Mar Menor på 22 kilometers avstand fra La Manga fra nord til sør for å sees på østsiden (2016)

Eksterne lenker
---------------

* Turistkontoret i regionen
* Un-official La Manga del Mar Menor Tourism Guide Arkivert 3. mars 2016 hos Wayback Machine.
* Informasjon om La Manga, reise, aktiviteter, opphold etc.
* Norsk informasjonsside med generell informasjon om hele regionen
* La Manga posten Arkivert 16. februar 2019 hos Wayback Machine.

Kilder
------

* Turistkontoret i Murcia og boken *La Manga Guide* (ES)

|  |  |
| --- | --- |
| Oppslagsverk/autoritetsdata | VIAF **·** GeoNames
 |
**Abu Hamza al-Masri** (født 15. april 1958) er en fundamentalistisk islamist i England. Han ledet Finsbury Park Mosque, som har blitt knyttet til personer som Zacarias Moussaoui og Richard Reid, og regnes som en av de mest radikale islamister i Storbritannia.[] Mange muslimer har fordømt hans ekstreme holdninger.[]

26. august 2004 ble han arrestert av britisk politi under seksjon 41 av Terrorism Act 2000, som gjelder bestilling av, forberedelse til eller utføring av terrorhandlinger. Han ble sluppet fra 31. august. Den 19. oktober samme år ble han tiltalt for seksten forbrytelser, inkludert oppfordring til mord på ikke-muslimer og intensjon om å skape rasehat.[]

Han ble 7. februar 2006 funnet skyldig for flere tilfeller av blant annet planlegging av mord og for å ha oppfordret til rasehat.[] Dommen lød på syv års fengsel. I USA ble han i 2014 dømt i 100 års fengsel for terrorisme.[]

Referanser
----------

1. ↑   www.nndb.com[Hentet fra Wikidata]

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** SUDOC
 |
«**Son of a Preacher Man**» er en amerikansk sang, skrevet av John Hurley og Ronnie Wilkins. 

Rettighetene til å gjøre en coverversjon ble opprinnelig tilbudt Aretha Franklin, som avslo. Det var først etter at hun hørte Dusty Springfields versjon at hun revurderte det og spilte inn sin egen versjon. På den tiden hadde Springfields versjon allerede blitt en hit. Hun hadde spilt den inn i september 1968 og den ble utgitt på hennes album *Dusty in Memphis*. Franklins versjon ble utgitt på albumet *This Girl's in Love With You* (1970).

Ike & Tina Turner spilte inn sangen live og ga den ut på albumet *In Person* i 1969. Sangen ble også gitt ut på B-siden av singelen *Respect* i 1970.

Springfields versjon ble produsert av Jerry Wexler, Tom Dowd og Arif Mardin for hennes første album på Atlantic-etiketten. Albumet ble en internasjonal suksess, som nådde en tiendeplass i USA og en niendeplass i hennes hjemland Storbritannia, da det ble utgitt i slutten av 1968. *Dusty in Memphis* ble utgitt i stereo, selv om dets singler ble remikset og utgitt i mono.

«Son of a Preacher Man» ble Springfields siste Top 10-hit på nesten tyve år til hun slo seg sammen med Pet Shop Boys på singlen «What Have I Done to Deserve This?» i 1987.

Skribentene i magasinet Rolling Stone plasserte utgivelsen som nr. 77 på listen over *The 100 Best Singles of the Last 25 Years* i 1987. Platen fikk en 43.-plass på listen over *Greatest Singles of All Time* av skribentene i New Musical Express i 2002. I 2004 lå sangen som nr. 240 på Rolling Stones liste over *The 500 Greatest Songs of All Time*. Samplinger fra «Son of a Preacher Man» ble anvendt av Cypress Hills «Hits from the Bong» på gruppas album *Black Sunday* i 1993 og på Adil Omars «Known to Kick It» i 2008.

I 1994 ble sangen spilt i bakgrunnen i en scene i filmen *Pulp Fiction*, hvor Mia Wallace (spilt av Uma Thurman) får Vincent Vega (spilt av John Travolta) til å vente på intercomen. Regissøren Quentin Tarantino har blitt sitert på *Collector's Edition-DVD-platen av* Pulp Fiction' at han antageligvis ikke hadde gjort denne scenen, hvis han ikke kunne få bruke «Son of a Preacher Man». Sangen er også med i filmen *Enron: The Smartest Guy in the Room* i scenene med Kenneth Lay (forhenværende administrerende direktør i Emron og sønn av en baptistprest).

Ann-Margret, Steve Cropper og Brain Auger spilte inn sangen og ga en ut på albumet *Born to Be Wild* i 2023.

Norsk versjon
-------------

Terje Mosnes har skrevet en norsk versjon: «Lutfattig læregutt».

### Innspilling

* Gro Anita Schønn, Terje Fjærns orkester. Utgitt på singlen RCA NA 1353.

Referanser
----------

1. ↑  «"Pulp Fiction"» **(engelsk)**. Internet Movie Database.
2. ↑  «"Enron: The Smartest Guy in the Room"» **(engelsk)**. Internet Movie Database.

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Abu Sad al-Ala ibn Sahl**, kort **Ibn Sahl** (arabisk: ابن سهل، أبو سعد العلاء, *Ibn Sahl, Abū Saʿd al-ʿAlāʾ*; født ca 940; død ca 1000), var en persisk matematiker og fysiker som virket i Bagdad i den islamske gullalderen under abbasidekalifatet.

Rundt 984 forfattet han en avhandling *Om brennspeil og -glass*, som inneholder den første kjente korrekte fremstilling av brytningsloven. [Tidspunktet kan avledes av tilegnelsen til buyideherskeren Samsam-o-dowleh, som regjerte i Bagdad fra 983 til 987.]

Ibn Sahls avhandling ble benyttet av Ibn al-Haytham, men gikk deretter i glemmeboken. Loven ble gjenoppdaget på 1600-tallet av henholdsvis Thomas Harriot, Willebrord van Roijen Snell og René Descartes, og er i ettertid blitt kjent som Snells brytningslov.

Først i 1990 klarte historikeren Roshdi Rashed å rekonstruere avhandlingen fra to fragmenter oppbevart i henholdsvis Damaskus og Teheran.

Litteratur
----------

* Roshdi Rashed: *A Pioneer in Anaclastics. Ibn Sahl on Burning Mirrors and Lenses.* I: *Isis.* Band 81, 1990, s. 464–491 (jstor)
* Roshdi Rashed: *Géométrie et dioptrique au Xe siècle. Ibn Sahl, al-Quhi et Ibn al-Haytham*. Les Belles Lettres, Paris 1993.
* Jim Al-Khalili: *Pathfinders: The Golden Age of Arabic Science.* Allen Lane, London 2010, ISBN 978-1-846-14161-4.

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND
 |
Elvens utspring ved Thousand Island Lake i Sierra Nevada.
**San Joaquin** er en 530 km lang elv som renner gjennom det sentrale California og ut i Stillehavet nordøst for Oakland. Elven ligger i San Joaquin Valley, som er den sentrale dalen i California og rommer elvene Sacramento fra nord og San Joaquin fra sør. Elven er både drikkevann, kilde for elektrisk kraft til San Francisco-området, og en vanningskilde for jordbruk i California.

Elveløpet begynner i Thousand Island Lake i Sierra Nevada. Samlet nedbørsområde er på 83 000 km². Friant-demningen ble reist i 1942, og skaper Millertonsjøen ca. 25 km nord for Fresno. Tilsilting av elven har gjort den i praksis ikke navigerbar, en kanal i det nederste løpet klarer ikke over tid å holde elven åpen for større skip.

Se også
-------

* Liste over elver i USA

Eksterne lenker
---------------

* (en) San Joaquin River – kategori av bilder, video eller lyd på Commons Rediger på Wikidata
* San Joaaquin Basin Arkivert 13. desember 2007 hos Wayback Machine.

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** SUDOC **·** GNIS
 |
**Domstolen i Bosnia-Hercegovina** (bosnisk, kroatisk, serbisk og serbokroatisk *Sud Bosne i Hercegovine*, kyrillisk: Суд Босне и Херцеговине; forkortet på engelsk som *Court of BiH*) er en domstol i staten Bosnia-Hercegovina. Domstolen består av både førsteinstans og ankeinstans, og må ses atskilt fra domstolsystemene i delstatene (entitene) og Brčko-distriktet. Den ble opprettet i 2002 og holder rettsmøtene i Sarajevo. I noen saker kan Domstolen anses som en etterfølger av Det internasjonale krigsforbrytertribunalet for det tidligere Jugoslavia.

Domstolens saklige virkeområde
------------------------------

Domstolen behandler som hovedregel saker etter staten Bosnia-Hercegovinas lover, til forskjell fra delstatenes (entitetenes) lover. Den behandler også saker som gjelder vedtak gjort av Bosnia-Hercegovinas institusjoner og andre organer med ansvar for offentlige oppgaver, for eksempel saker om grenser mellom delstater og andre politiske enheter i landet, og brudd på valglover.

Domstolen behandler sakene i første instans og har dessuten en egen ankeavdeling. Den utgjør dermed et selvstendig domstolsystem. Dette vises også ved at den ikke behandler ankesaker over dommer avsagt av domstoler i delstatene (entitetene) Republika Srpska og Føderasjonen Bosnia-Hercegovina, og Brcko-distriktet.

Avdelinger og seksjoner
-----------------------

Domstolen har tre avdelinger. Disse er fordelt på straffesaker, administrative saker, og endelig på ankesaker over dommer fra de to førstnevnte avdelingene.

Oppnevnelse av dommere
----------------------

Nasjonale dommere utnevnes av et nasjonalt dommerråd. Internasjonale dommere og statadvokater (aktorer) foreslås av presidentene av det nasjonale dommerråd og landets riksadvokat, og utnevnes av Den høye representant for Bosnia-Hercegovina. Avgjørelsen tas med hjemmel i Daytonavtalen artikkel 5, vedlegg (Annex 10). 

Domstolen har per 2015, 42 nasjonale og 16 internasjonalt oppnevnte dommere.

Forskjellen mellom Domstolen og ICTY
------------------------------------

Domstolen er en fast domstol, dette i motsetning til Det internasjonale krigsforbrytertribunalet for det tidligere Jugoslavia (ICTY) som ble tildelt ad hoc-oppgaver.

Referanser
----------

1. 1 2 3 4 5  «"Official Gazette" of Bosnia and Herzegovina, 49/09:LAW ON COURT OF BOSNIA AND HERZEGOVINA» (PDF). Advokatfirma Prnjavorac. Besøkt 15. september 2015.
La Masia
**La Masia** er juniorarkademiet til fotballklubben FC Barcelona. Den ble bygget i 1702, og ligger like ved Camp Nou, FC Barcelonas storstadion. Bygningen har gjentatte ganger blitt ombygget, og dette vil også mest sannsynlig bli tilfelle i nær fremtid. Fra 2010 er det nemlig bestemt at Barcelonas ungdomsakademi vil bli flyttet til et nytt og eksklusivt bygg, som naturligvis vil bestå av et svært treningsanlegg. Dette nye treningsanlegget er enormt påkostet, og er et klart og tydelig tegn på at klubben også i fremtiden vil satse stort på å rendyrke fotballtalenter i sine egne rekker.

Det nåværende La Masia består av flere etasjer, og har både innendørs svømmebasseng, mathall og ikke minst en sportshall. La Masia er et juniorarkademi i særklasse, og regnes som å være blant de beste å oppfostre talenter i verden.

Kjente spillere som Josep Guardiola, Carles Puyol, Xavi Hernández, Víctor Valdés, Gerard Piqué, Andrés Iniesta, Sergio Busquets, Cesc Fàbregas, Lionel Messi, Thiago Alcántara og Gerard Deulofeu har alle gått gradene i La Masia.

Historie
--------

La Masia er en gammel landsresidens i Barcelona, som ble reist i 1702. Den ligger et steinkast unna Camp Nou, det kolossale stadionet til FC Barcelona i bydelen Les Corts i Barcelona. Barcelona spilte sine hjemmekamper på Camp de Les Corts før klubben flyttet til sitt nåværende storstadion Camp Nou i 1957. Det gamle stadionet ble satt i drift av den tidligere klubbstifteren og presidenten Hans Gamper, eller Joan Gamper som han ble kalt i Catalonia. Han mente at klubben sårt trengte sit eget hjemmestadion.

Bygget sto dermed ferdig i 1922, og ble benyttet helt frem til 1957, da storstuen Camp Nou tok over tronen. Det er svært tydelig at Joan Gamper har satt sine spor i Barcelona- historien, med tanke på at han nå hvert år blir hedret i *pretemporada* [preaseason] med turneringen "Joan Gamper Trophy". Det nye stadion ble altså innviet i 1922, da Barcelona møtte St. Mirren på det daværende gressteppet. På den tiden var ikke kapasiteten på anlegget mer enn på 20.000 tilskuere. På dette stadionet gikk klubben gjennom to suksessfulle æraer.

I starten av 1920-årene var klubben den beste og så langt mest suksessfulle i hele Catalonia-området, og fikk derfor etterhvert omdømme som en av de beste klubbene i hele Spania. På denne tiden begynte La Masia for alvor å markere seg som et av verdens beste juniorarkademier. Laget oppfostret nemlig gamle legender som Ricardo Zamora, Josep Samitier, Paulino Alcantara, Felix Sesumaga og ikke minst Franz Platko. Førstnevnte har forøvrig blitt hedret i senere tid, da i form av Zamora-troféet. Keeperen som blir kåret til La Liga, og årets beste sisteskanse, mottar dette troféet. I sesongen 2008/2009 mottok Barcelona-keeper Victor Valdés denne prestisjetunge utmerkelsen. Med flere av disse daværende stjernespillerne [Zamora, Samitier, Alcantara, Sasumaga, Platko] på laget, vant Barcelona det første La Liga- mesterskapet som ble arrangert i spansk fotball, noe som skjedde i 1928- 1929 sesongen.

Eksterne lenker
---------------

* (en) La Masia – kategori av bilder, video eller lyd på Commons Rediger på Wikidata
**Lelång** er en innsjø i Bengtsfors kommune i Dalsland og i Årjäng kommune i Värmland. Den er en del av Dalslands kanal. Innsjøen ligger 93,1 meter over havet, er 58 meter dyp, og har en overflate på 52,9 kvadratkilometer. Innsjøen har utløp gjennom Upperudsälven.

Innsjøen er smal og strekker seg fra Lennartsfors i nord til Bengtsfors i sør, en avstand på ca 40 km. Innsjøen har sluser på tre steder: i Lennartsfors er den forbundet med sluser til Foxen, i Gustavsfors med Västra Silen og i Bengtsfors med Bengtsbrohöljen. I tillegg flyter den sammen med Ärtingen 5 km nord for Bengtsfors..

Kanokonkurransen Dalsland kano marathon + holdes hver sommer på blant annet Lelång.

Nedbørsfeltet utgjør tilsammen 2 664 kvadratkilometer. Elvestrengen når havet etter 198 kilometer.

Referanser
----------

1. ↑  «Min karta». Lantmäteriet. Besøkt 24. mai 2021.

Eksterne lenker
---------------

* Nedbørsfelt på sveriges meteorologiske og hydrologiske institutt Vattenwebb (S-HYPE)
* Laste ned data fra svenske Vattenarkiv
* Lelång på VISSE[*død lenke*]

|  |  |
| --- | --- |
| Oppslagsverk/autoritetsdata | Store norske leksikon **·** GeoNames
 |
*Domus conversorum* er også et navn på den delen hvor legbrødre bodde i klostre i middelalderen.

---

**Domus Conversorum** (*Konvertitthuset*) var en bygning i Chancery Lane i London, som fungerte som en institusjon for jøder som hadde konvertert til kristendommen i middelalderen. De fikk der et offentlig hjem og en lav lønn. Lederen for institusjonen var Master of the Rolls, og huset ble derfor også kjent som **Rolls Chapel**. 

Institusjonen ble etablert i 1253 av Henrik III. I 1290 kastet Edvard I ut jødene fra England, og eneste måte å få bli var å konvertere til kristendommen. Det var da omkring åtti beboere, hvorav den siste døde i 1356. Det var få som fikk plass dere senere, bare 48 mellom 1331 og 1608. 

Etter 1609 finnes det ingen registrerte beboere, men kapellanstillingen for institusjonen ble ikke avskaffet før parlamentet vedtok å gjøre det i 1891. På det tidspunkt hadde Master of the Rolls også blitt sjef for Public Record Office, som omkring 1838 tok i bruk bygningen som sitt første arkiv. På et tidspunkt mellom 1895 og 1902 ble bygningen, som hadde strukturelle svakheter, revet for å gi plass til en utvidelse av Public Record Offices nye bygning ved siden av.
***Bulletinen*** var en av de illegale avisene som ble utgitt under den tyske okkupasjonen av Norge under andre verdenskrig.

Avisen kom med første utgave høsten 1940, og var i utgangspunktet en navnløs trykksak. Først mot slutten av krigen fikk den navnet *Bulletinen*. Den kom med i alt 150 utgaver før frigjøringen.

Avisen ble startet da man begynte å organisere det som senere skulle bli hjemmefrontens ledelse, og var ment som en informasjonbulletin rettet til ulike motstandssentre, illegale aviser og illegale grupper som etter hvert ble dannet.

Mange kjente pressefolk var involvert i utgivelsen: Chr. A. R. Christensen som senere ble redaktør av *VG*, Olav Larssen som senere ble redaktør i *Arbeiderbladet*, Olaf Solumsmoen som senere ble sjef for Arbeidernes Pressekontor og Sigurd Evensmo, forfatter og journalist. På et senere tidspunkt sto Jan Jansen og Tore Gjelsvik som var sekretær i Koordinasjonskomiteen (KK) for utgivelsene i en periode. Avisen ble distribuert av Alf Sanengen etter at Gjelsvik ble sekretær i Koordinasjonskomiteen.

Mot slutten av krigen kom avisen under navnet *Bulletinen* som Hjemmefront-ledelsens talerør.

Referanser
----------

1. ↑  Side 7. Hans Luihn (red): *Illegale aviser 1940 – 1945*. AL Biblioteksentralen (1995) ISBN 82-7022-165-1

Portal: Andre verdenskrig
**Domstolsstyrelsen** ivaretar den praktiske administrasjonen av Danmarks domstolers virksomhet, innenfor nærmere avgrensede områder: Rettens bevillinger, personale-, bygnings-, inventar og IT-administrasjonen.

Selv om styrelsen hører til under Justitsministeriets organisasjon, arbeider den helt uavhengig av ministeriet. Således er det ikke nødvendig at ministeriet høres før styrelsen treffer en beslutning, liksom en beslutning truffet av styrelsen ikke kan endres av ministeriet.

Styrelsen har en bestyrelse og en daglig ledelse. Bestyrelsen består av 11 personer, hvorav én er høyesterettsdommer, to er landsdommere, to er byrettsdommere, én representerer det øvrige juridiske personale ved domstolene, to representerer det administrative personale ved domstolene, én er advokat og to er medlemmer med særlig ledelsesmessig og samfunnsmessig innsikt. Den daglige ledelse ivaretas av en direktør og dennes stab, som ansettes og avskjediges av bestyrelsen.

Eksterne lenker
---------------

* (da) Offisielt nettsted Rediger på Wikidata

  


| * v
* d
* r
Danmarks domstoler |
| --- |
| Højesteret **·** Den Særlige Klageret **·** Vestre Landsret **·** Østre Landsret **·** Byrettene **·** Sø- og Handelsretten **·** Tinglysningsretten | Danmarks flagg |

|  |  |
| --- | --- |
| Oppslagsverk/autoritetsdata | Store Danske Encyklopædi
 |
**Bullshit** var en dansk motorsykkelklubb, etablert i Christiania på slutten av 1980-tallet.

Etter at den såkalte «junkblokaden» for å få vekk harde stoffer fra Christiania, begynte den nyetablerte MC-klubben Bullshit å selge hasj åpenlyst. Dette førte til mye mediaoppmerksomhet på klubben og Christiania, og det begynte å gå rykter om Bullshits voldsaktiviteter.

21. desember 1985 ble det 38 gamle Bullshit-medlemmet Anker Walther «Høvding» Markus skutt og drept av åtte skudd på vertshuset Nemo i Christiania. René «Ludvig» Nøddeskov Ludvigsen og Ole «Ost» Bonnesen Nielsen ( som senere ble fullverdige Hells Angels medlemmer) ble begge dømt til 16 års fengsel for drapet, men hevder selv i ettertid at det var i selvforsvar.

1. oktober 1987 fant politiet et nedstøpt lik av en mann i betonggulvet på Bullshits tilholdssted. Etter dette ble klubben presset ut av Christiania av de andre beboerne. Etter dette ble de karakteristiske ryggmerkene til MC-klubbene forbudt i Christiania.

Bullshit ble oppløst i 1988.

Eksterne lenker
---------------

* Ekstrabladet – Vi dræbte i selvforsvar

  


|  |  |
| --- | --- |
| Oppslagsverk/autoritetsdata | Store Danske Encyklopædi
 |
***Leleuporella*** er en slekt av billene i underfamilien graveløpere (Scaritinae) i familiegruppen løpebiller.

Utseende
--------

Små (2-3 millimeter), slanke løpebiller med eller uten fasettøyne. Hodet er firkantet med kraftig skulptur i pannen, antennene slanke og omtrent så lange som hode + pronotum. Kjevene er forhodsvis lange og slanke, det ytterste leddet på maksillarpalpene er stort og avlangt trekantet. Pronotum er nærmest hjerteformet, lengre enn bredt, i den bakre delen buler det ut under sidekanten. Det er en kort "stilk" mellom pronotum og dekkvinger. Dekkvingene er litt rundede med kraftige punktrader. Beina er korte og kraftige, leggen på frambeina med kraftige tenner for graving, føttene (tarsene) små og tynne.

Levevis
-------

Utbredelse
----------

Slekten har en to-delt utbredelse og forekommer i Ekvatorial-Afrika og i Asia (India og Sri Lanka).

Systematisk inndeling
---------------------

  

**Treliste**
* ordenen biller, **Coleoptera** Linnaeus, 1758
	+ underordenen Adephaga Schellenberg, 1806
		- overfamilien løpebiller og vannkalver, **Caraboidea** Latreille, 1802
			* familien  **løpebiller**, Carabidae Latreille, 1802
				+ underfamilie **graveløpere** Scaritinae Bonelli, 1810
					- stamme Clivinini
						* slekten ***Leleuporella*** Basilewsky, 1956
							+ *Leleuporella caeca* Basilewsky, 1956
							+ *Leleuporella mandibularis* (Burgeon, 1935)
							+ *Leleuporella sexangulata* Balkenohl, 1997

Referanser
----------

Litteratur
----------

Eksterne lenker
---------------

* (en) *Leleuporella* i Encyclopedia of Life Rediger på Wikidata

* (en) *Leleuporella* i Global Biodiversity Information Facility Rediger på Wikidata

* *Leleuporella* – detaljert informasjon på Wikispecies Rediger på Wikidata
**Synne Syrrist** (født 1972) er en norsk sivilingeniør, finansanalytiker og selvstendig næringsdrivende. Syrrist ble i 2008 kåret til en av Norges 100 mektigste kvinner av bladet *Kapital*.

Syrrist er styreleder i DnB NOR Shippinginvest I ASA og styremedlem i allmennaksjeselskapene Faktor Eiendom, Copeinca (peruansk fiskeselskap), Castelar Corporate Finance, Ocean Heavylift, Wavefield Inseis, Cecon, Gregoire og Nordisk Energiforvaltning. Hun er også styreleder i Lpg Ships 1 AS og elleve andre skipsinvesteringsselskaper under DnB NOR, og styremedlem i aksjeselskapene Nordisk Industriutvikling og Camposol.

Syrrist ble utdannet sivilingeniør i industriell økonomi og teknologiledelse fra NTNU i 1996, og har også en eksamen fra Imperial College, Universitetet i London. Hun ble autorisert finansanalytiker fra Norges Handelshøyskole i 2004. Syrrist har tidligere jobbet som finansanalytiker i Elcon Securities (1996–1999) og First Securities (1999–2004).

Syrrist er bosatt i Oslo.

Referanser
----------

1. ↑  Hegnar Online: Her er Norges mektigste kvinner
Malerne Karl Konow (til venstre) og Christian Meyer Ross (til høyre) i middagsselskap med Bjørnstjerne Bjørnson, 1891
**Karl Konow** (født 4. september 1865 i Aurdal, død 13. januar 1928 i Oslo) var en norsk maler.

Liv
---

Konow var sønn av presten Wollert Otto Konow (1833–1895) og Henrikke Christiane Johanne Molde Wolf, og bror av indologen Sten Konow. Han vokste opp i Vang i Valdres, hvor faren var sogneprest. Han blev elev ved Lillehammer skole og tok *examen artium* i 1883. I 1889 tok han juridisk embetseksamen. Deretter studerte han malerkunst i Paris og München. Som maler oppholdt han seg i mange år i utlandet, særlig i Roma og Paris, senere i Berlin.

Etterhvert mistet Konow synsevnen, og måtte oppgi maleryrket etter en mislykket øyeoperasjon i 1917. Etter en ny operasjon i 1921 kunne han se litt på det ene øyet, men han kunne fremdeles ikke male. I stedet gikk han over til å skrive korrespondanser til norske aviser fra utlandet.

Konow utga en erindringsbok om Bjørnstjerne Bjørnson og Jonas Lie, *Bjørnson og Lie. Små erindringer om de to store* (1919), samt den selvbiografiske boken *Adam Bøøks øine* (1925).

Referanser
----------

1. 1 2   KulturNav, KulturNav-ID 2fb0d7ca-3741-47a9-9669-35058fd3ed25, besøkt 9. oktober 2017[Hentet fra Wikidata]
2. ↑   Benezit Dictionary of Artists, Benezit-ID B00100411, besøkt 9. oktober 2017[Hentet fra Wikidata]

Litteratur
----------

* *Studenterne fra 1883*. Kristiania, 1908 og Oslo, 1933.
* Karl Konow, Norsk kunstnerleksikon

|  |  |
| --- | --- |
| Oppslagsverk/autoritetsdata | Norsk kunstnerleksikon **·** Historisk befolkningsregister **·** BIBSYS **·** VIAF **·** ISNI **·** KulturNav
 |
Pyrocumulonimbus, fotografert fra et fly i ca. 10 km høyde over en skogbrann.
En **Pyro-cumulonimbus** (Pyro-Cb) er en cumulonimbus (bygesky) som kan dannes over en stor brann, særlig en ildstorm – eller en aktiv vulkan eller ved atomsprengninger. Mekanismen er den samme som ved dannelse av vanlige bygeskyer, og en Pyro-Cb er en videreutvikling av en pyrocumulus. Som alle cumulonimbus når toppen opp i et skikt av atmosfæren som holder mange kuldegrader.

Temperaturforskjellene er større enn i vanlige bygeskyer fordi brannen eller vulkanen gjør bakkeluften mye varmere enn ved vanlig soloppvarming. Ved en forbrenning dannes dessuten CO2, branngasser og røyk- og askepartikler. En Pyro-Cb har form som en vanlig cumulonimbus, men kjennes vanligvis ved at den virker skitten på undersiden og i lavere lag pga. aske- og røykpartikler. Slike skyer holder seg vanligvis i troposfæren (atmosfærens nederste «etasje»), men ved kraftige vulkanutbrudd eller særlig intense ildstormer kan konveksjonen bli så sterk at en Pyro-Cb når opp i stratosfæren.

En Pyro-Cb kan påvirke brannen
------------------------------

En Pyro-Cb kan påvirke brannen på flere måter:

* **Den gir ofte sterke vindkast** (turbulens), som kan spre brannen – eller blåse flammene tilbake til et utbrent område slik at brannen dør ut, i det minste lokalt.
* **Den kan gi torden**, med lynnedslag som kan stifte nye branner.
* **Den kan gi nedbør**, men oftest i små mengder, og den intense varmen gjør ofte at nedbøren fordamper før den når bakken.

Referanser
----------

1. ↑  Fromm, Michael; Alfred, Jerome; Hoppel, Karl; m.fl. (1. mai 2000). «Observations of boreal forest fire smoke in the stratosphere by POAM III, SAGE II, and lidar in 1998». *Geophysical Research Letters*. Washington, D.C.: American Geophysical Union. 27 (9): 1407–1410. Bibcode:2000GeoRL..27.1407F. doi:10.1029/1999GL011200. Arkivert fra originalen 6. januar 2009. Besøkt 29. august 2013.  Arkivert 6. januar 2009 hos Wayback Machine.
Presidentpalasset i Ingusjetia.
**Magas** (russisk: Мага́с) er hovedstaden i Republikken Ingusjetia i Russland. Den ligger rundt 1500 km sørøst for Moskva. Innbyggertallet var 2 505 ved folketellingen i 2010 (folketelling 2002: 275 innb.), og Magas er med det den minste hovedstaden i et av Russlands føderasjonssubjekter. 

Byen ble grunnlagt i 1995, og erstattet Nazran som hovedstad i republikken i 2002, men ennå i 2005 hadde den ikke mer enn 301 innbyggere.

Republikken Ingusjetia ble et separat føderasjonssubjekt i Russland i 1992, etter å ha blitt skilt ut fra den tidligere sovjetrepublikken Tsjetsjenia-Ingusjetia. Nazran, den største av de tre byene i den nye republikken, ble gjort til midlertidig hovedstad, men egnet seg dårlig til formålet. 

I 1995 grunnla derfor president Ruslan Ausjev den nye byen Magas bare noen få kilometer sør for Nazran, og oppkalte den etter middelalderbyen Maghas. Den nye byen var ment å tjene kun administrative formål. Presidentpalasset og regjeringsbygningen ble bygget i en rik orientalsk stil, og et forretningsdistrikt er under bygging. Byen er beregnet å huse rundt 30 000 innbyggere i fremtiden.

Eksterne lenker
---------------

* Offisielt nettsted Rediger på Wikidata

* (en) Magas – kategori av bilder, video eller lyd på Commons Rediger på Wikidata

| * v
* d
* r
Byer i Ingusjetia |
| --- |
| Hovedstad: Magas |
| Flagget til Ingusjetia | Karabulak **·** Malgobek **·** Nazran | Russlands flagg |


|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GND **·** LCCN **·** GeoNames
 |


1. ↑  .
**Karl Johan Fjermeros** (født 29. september 1885 i Høvåg, død 8. oktober 1972) stortingsrepresentant for Venstre fra 1945 til 1949, men ble ikke gjenvalgt i 1949. Han var medlem av protokollkomiteen.

Etter utdanning fra Kristiansand lærerskole i 1906 var han lærer fra 1908 i folkeskole, framhaldskole og folkehøgskole. Fra 1911 til 1945 var han lærer i Kristiansand folkeskole, i 1920-21 også ved Kristiansand lærerskole. Han ble arrestert under tyskernes læreraksjon og sendt til Kirkenes i 1942. I 1945 ble han skoleinspektør i Oddernes, og fra 1947 til 1956 var han skoledirektør i Agder og Stavanger. Karl Johan Fjermeros var gift med Hanne Marie Fjermeros, født Torkildsen. De fikk fire barn, deriblant Bue Fjermeros.

Fjermeros engasjerte seg i politikken i Oddernes kommune og ble valgt inn i formannskapet i 1922. Fra 1928 til 1941 var han ordfører. I 1941 ble han avsatt av tyskerne, men i 1945 tok han vervet opp igjen. Etter frigjøringen dette året var han også konstituert fylkesmann i Vest-Agder i mai og juni og fylkesordfører i Vest-Agder. Som ordfører i Oddernes var han også medlem av Vest-Agder fylkesting.

Heder
-----

* Kongens fortjenstmedalje i gull 1955

Bibliografi
-----------

I tillegg til en rekke artikler og småskrifter om lokalhistoriske emner skrev han:

* Fjermeros, Karl Johan (red.): Vest-Agder fylke 1837-1937, Kristiansand 1937

Kilder
------

* Biografi hos stortinget.no

Eksterne lenker
---------------

* (no) Karl Johan Fjermeros hos Stortinget Rediger på Wikidata

* (no) Karl Johan Fjermeros hos Norsk senter for forskningsdata politikerarkiv (nedlagt) Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** Historisk befolkningsregister **·** Stortinget **·** Fangeregisteret

 |
**QNH** er en Q-kode brukt i luftfarten.

Flyenes høydemåler har en innstilling der trykk kan settes inn, for eksempel verdien for QNH-trykket for en flyplass. Da vil høydemåleren vise riktig høyde over havet når flyet står på, eller lander på flyplassen. Når bakketrykket for standardatmosfæren (1013,25 hPa) settes inn, viser høydemåleren trykkhøyde som benevnes "Flight level"

QNH er lufttrykket målt de siste timene på høyeste punkt på den aktuelle rullebanen, omregnet til havets nivå ved en hydrostatisk ligning. Når høydemåleren er innstilt på flyplassens aktuelle QNH, vil den vise riktig høyde over havet når flyet lander, eller står på flyplassen. 

QNH kan endre seg fort, særlig når et lavtrykk passerer regionen. Et lavtrykk kan ha store trykkforskjeller på korte avstander. Slike trykkfall ved fronter i et lavtrykk kan gi feilmålinger på høydeangivelsen der det ser ut til at flyet er flere hundre meter høyere enn det egentlig er. Ved bruk av autopilot vil autopiloten sørge for å holde flyet i samme trykkhøyde, men i et lavtrykk kan dette bety nedstigning med flere hundre meter. Transponderen som gir høydeinformasjon til flygelederne baserer seg på en trykkmåler som i denne situasjon vil vise "ønsket" flygehøyde selv om flyet kan være mye lavere. For fly som flyr i mange tusen meters høyde har disse forskjellene ingen betydning. 

QNH benyttes av et luftfartøy – der QNH-en stilles etter forholdene under Transition altitude (7000 fot i Norge). Småfly som flyr over nordlige østlandet under 8000 fot over havet og har kontakt med flygeledersentralen i Røyken på radioen, får oppgitt Gardermoen QNH eller Leirin QNH. Flyr man fra høytrykk til lavtrykk med samme QNH innstilling, må man fly lavere for å få samme høydevisning på høydemåleren. I lave høyder kan terrenget komme farlig nær om QNH ikke oppdateres.

I Europa angis QNH i hektopascal, mens i USA angis trykket i tommer (inches) kvikksølv.

Se også
-------

* QFF
* QFE
* Høydemåler

|  |  |
| --- | --- |
| Oppslagsverk/autoritetsdata | Store norske leksikon
 |